wannaphong/clean_thaiwikipedia huggingface dataset:
# คลองบางตลาด
คลองบางตลาด เป็นคลองในกรุงเทพมหานครและจังหวัดนนทบุรี แยกจากคลองเปรมประชากร ในแขวงทุ่งสองห้อง เขตหลักสี่ กรุงเทพมหานคร ไหลผ่านคลองประปา เข้าจังหวัดนนทบุรี เป็นเส้นแบ่งเขตอำเภอเมืองนนทบุรีกับอำเภอปากเกร็ด ไปลงแม่น้ำเจ้าพระยา คลองมีความยาว 10 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓) บริเวณปากคลองเป็นที่ตั้งของวัดเชิงท่าและวัดหน้าโบสถ์ซึ่งเป็นวัดโบราณสมัยกรุงศรีอยุธยาตอนกลาง 

ประวัติและการตั้งถิ่นฐาน
ในอดีตบริเวณปากคลองบางตลาดมีตลาดน้ำขนาดใหญ่ มีเรือนแพมากมายจอดเรียงรายตามริมแม่น้ำ เป็นชุมชนใหญ่ตั้งแต่เสียกรุงศรีอยุธยาครั้งที่ 2 เคยเป็นชุมชนที่มีชาวมอญอาศัยอยู่หนาแน่นบริเวณปากคลอง แต่ปัจจุบันไม่มีชุมชนชาวมอญ

จน พ.ศ. 2489 รัฐบาลได้เวนคืนที่ดินบริเวณชุมชนท่าทราย ชุมชนบางตลาด เพื่อสร้างหน่วยงานของกรมชลประทาน ทำให้วัดเชิงท่าและวัดหน้าโบสถ์ซึ่งแต่เดิมมีพระสงฆ์จำพรรษาถูกเวนคืนไปด้วย จน พ.ศ. 2502 กรมชลประทานได้เข้ามาใช้ประโยชน์จากที่ดินที่ถูกเวนคืนนี้ ภายหลังพระพรหมวชิรญาณ เจ้าอาวาสวัดยานนาวา ได้ตั้งชื่อใหม่ว่า พุทธสถานเชิงท่า–หน้าโบสถ์

คลองบางตลาดแต่เดิมมีสภาพคดเคี้ยวมาก ต่อมากรมชลประทานได้ขุดขยายคลองให้กว้างและลึก มีการขุดแนวคลองใหม่ให้เป็นคลองแนวตรงจากปากคลองไปจนถึงคลองเกลือและคลองประปา

เข้าไปในคลองยังมีชุมชนมุสลิมมีมัสยิดประเสริฐอิสลามในท้องที่อำเภอปากเกร็ด ในอดีตสองฝั่งคลองบางตลาดต่อเนื่องไปถึงบางพูด ทุ่งสีกัน บางเขน เป็นนาข้าวและเป็นดงตาลขึ้นอยู่ทั่วไป
# หน้าที่
หน้าที่เป็นคำซึ่งถ่ายทอดนัยการผูกมัดหรือข้อผูกพันทางศีลธรรมต่อบางคนหรือบางสิ่ง เมื่อบุคคลตระหนักถึงหน้าที่ ทางทฤษฎีบุคคลนั้นจะผูกมัดตนเองกับการทำให้หน้าที่บรรลุโดยไม่คำนึงถึงประโยชน์ของตนเอง ตรงแบบ "ความต้องการความยุติธรรม เกียรติยศและชื่อเสียงผูกติด" อย่างลึกซึ้งกับหน้าที่http://www.pvv.ntnu.no/~leirbakk/rpg/mythus/mythus_samurai.html

ซิเซโร นักปรัชญาสมัยโบราณผู้อภิปรายหน้าที่ในงานของเขา "ว่าด้วยหน้าที่" (On Duty) แนะว่าหน้าที่สามารถมาได้จากสี่แหล่งCicero, Marcus T. De Officiis. Cambridge: Harvard UP, 1913. Print. ได้แก่
 จากการเป็นมนุษย์
 จากฐานะในชีวิตจำเพาะของบุคคล (เช่น ครอบครัว ประเทศ อาชีพ)
 จากคุณสมบัติของบุคคล
 จากความคาดหมายทางศีลธรรมต่อตนเอง

การใช้คำดัดแปลงหลายคำมีกำเนิดจากความคิดที่มาข้อผูกพัน อันเป็นมโนทัศน์ซึ่งเกี่ยวข้องกับแนวคิดหน้าที่ ฉะนั้น จึงใช้ในราชการที่ปฏิบัติโดยศาสนาจารย์ของโบสถ์ ทหาร หรือลูกจ้างหรือคนใช้ใด ๆ
# โทนี่ ผี
ธนัญชัย ชนะโชติ (ชื่อเล่น ต้น) หรือรู้จักกันในชื่อ โทนี่ ผี  เกิดเมื่อวันที่ 14 มิถุนายน พ.ศ. 2526 เป็นนักร้อง นักดนตรีและนักแต่งเพลงชาวไทย และเป็นโปรดิวเซอร์ให้กับศิลปินอาทิ Lolita, Samurailoud, Day Light, สุกฤษฎิ์ วิเศษแก้ว อีกทั้งธนัญชัยยังเป็นกรรมการผู้จัดการบริษัท โมบาย อินดี้ ดิจิตอล ผู้ให้บริการดูแลลิขสิทธิ์ทางด้านดิจิตอลกับศิลปินอิสระมากมาย(Album Review) Tony Phee : กลัว

 ประวัติ 
นาย ธนัญชัย ชนะโชติ จบศึกษาจากคณะนิเทศศาสตร์ สาขาโฆษณาการจัดการ มหาวิทยาลัยกรุงเทพ เกียรตินิยมอันดับ 2 โดยเริ่มสนใจทางด้านดนตรีตั้งแต่อายุ  8 ขวบและเป็นผู้อยู่เบื้องหลังทางวงการดนตรีให้กับศิลปินมามากมาย 
ธนัญชัยยังทำงานในบริษัท Mobile Indy Digital Co.,Ltd (ประเทศไทย) จำกัด ในแผนก Youtube MCN Speacialistหน้าที่การงานของ โทนี่ ผี 
และธนัญชัยยังเป็น พนักงาน บริษัท โมบาย อินดี้ ดิจิตอล จำกัด (Mobile Indi Digital co. Ltd) ผู้ให้บริการดูแลลิขสิทธิ์ทางด้านดิจิตอลให้กับศิลปินอิสระมากมาย 
และเป็นเจ้าของห้องอัด Tony Phee Studio 

ปัจจุบันโทนี่ ผีได้สมรสกับ ปารณีย์ ชนะโชติ และมีลูกสาวด้วยกัน 1 คน

 ผลงานที่สำคัญ 
 อัลบั้ม 
 สตูดิโออัลบั้มแรก : Tony Phee  (2553) 
 Time Has Changed

 สตูดิโออัลบั้มสอง : กลัว (2554)
 กลัว
 เริ่มใหม่
 เพราะว่ารักเธอ
 ฉันจะอยู่ข้างเธอ
 คนที่แสนดี (ร่วมร้องโดย สุวีระ บุญรอด) (คิว วงฟลัวร์)
 อย่าให้สายเกินไป
 ยอมรับมัน
 คำ ๆ นี้
 ให้เธอคืนเขาไป
 Time Has Changed (ผลงานอัลบั้มแรก ถูกกลับมาใส่ในอัลบั้มสองใหม่)

 ซิงเกิ้ล 
 ฤดูร้อนไม่มีเธอมันหนาว (2557)
 ตายก่อน (2558)
 กราบขอร้อง (2559)
 วินาทีที่เธอไป feat. กบ FLAT BOY (2561)

 ผลงานการแต่งเพลง  / โปรดิวเซอร์ 
 แต่งเพลง อดห่วงไม่ไหว ของ สุกฤษฎิ์ วิเศษแก้ว
 เป็นโปรดิวเซอร์ ให้กับวง Day Light โดยร่วมทำงานกับ Scott Moffa
 แต่งเพลง ทรู อะคาเดมี่ แฟนเทเชีย ซีซั่นที่ 5 - ทรู อะคาเดมี่ แฟนเทเชีย ซีซั่นที่ 6

 ผลงานอื่น ๆ 
 เป็นมือคียบอร์ดให้กับวง Lolita 
 เป็นมือกลองให้กับวง Samurailoud
# แอลเอฟโอ
แอลเอฟโอ (LFO) อาจหมายถึง:

 แอลเอฟโอ (วงดนตรีอเมริกัน)
 แอลเอฟโอ (อัลบั้ม) อัลบั้มเปิดตัวในปี 1999
 แอลเอฟโอ (วงดนตรีอังกฤษ)
 แอลเอฟโอ (ภาพยนตร์) ในปี 2013
 Low-frequency oscillation (การแกว่งเสียงความถี่ต่ำ) เป็นสัญญาณไฟฟ้าซึ่งมักจะต่ำกว่า 20 เฮิร์ตซ์
# เครื่องราชอิสริยาภรณ์ดอกคิริ
เครื่องราชอิสริยาภรณ์ดอกคิริ   เป็นเครื่องราชอิสริยาภรณ์ที่มอบโดยรัฐบาลญี่ปุ่น สถาปนาขึ้นในระหว่างการฟื้นฟูพระราชอำนาจสมัยเมจิเมื่อ ค.ศ. 1888Japan, Cabinet Office: Decoration Bureau ในฐานะเครื่องราชอิสริยาภรณ์ชั้นสูงสุดของเครื่องราชอิสริยาภรณ์อาทิตย์อุทัย ภายหลังได้ยกเอาเครื่องราชอิสริยาภรณ์ชนิดนี้ออกมาเป็นอีกตระกูลหนึ่งต่างหากใน ค.ศ. 2003 เครื่องราชอิสริยาภรณ์นี้มีชั้นเดียว คือ ชั้นมหาปรมาภรณ์ดอกคิริ มีลำดับเกียรติสูงกว่าเครื่องราชอิสริยาภรณ์อาทิตย์อุทัย แต่ต่ำกว่าเครื่องราชอิสริยาภรณ์อันสูงส่งยิ่งดอกเบญจมาศ 

ดวงตราของเครื่องราชอิสริยาภรณ์ดอกคิริ (พอโลเนีย) เป็นรูปกางเขนชุบทอง ลงยารัศมีด้วยสีขาว ตรงกลางมีตราพระอาทิตย์ลงยาสีแดง ล้อมรอบด้วยรัศมีสีแดง คั่นด้วยดอกพอโลเนียสามดอกที่ระหว่างกิ่งกางเขนแต่ละกิ่ง เบื้องบนประดับด้วยใบพอโลเนียสามใบ ใช้ห้อยกับสายสะพายสีแดงขอบริ้วสีขาว สวมเฉวียงบ่าขากด้านขวาไปด้านซ้ายของผู้ได้รับพระราชทาน ขณะที่ดารามีลักษณะคล้ายคลึงกับดวงตรา เว้นแต่ไม่มีใบพอโลเนียประดับอยู่เบื้องบน ใช้ประดับที่อกเสื้อด้านซ้ายของผู้ได้รับพระราชทาน 

โดยธรรมเนียมปฏิบัติ เครื่องราชอิสริยาภรณ์นี้จะมอบให้แก่รัฐบุรุษ, อดีตนายกรัฐมนตรี, รัฐมนตรีอาวุโส, นักการทูต และตุลาการที่มีผลงานโดดเด่น อาจพระราชทานย้อนหลังการเสียชีวิตได้ และถือเป็นเกียรติยศขั้นสูงสุดที่มีการมอบให้ในกรณีปกติของระบบเครื่องราชอิสริยาภรณ์ญี่ปุ่น การมอบนั้นมิได้มอบเป็นประจำทุกปี นับตั้งแต่ ค.ศ. 2003 เป็นต้นมามีผู้ได้รับมอบเพียง 16 คนเท่านั้น เป็นชาวญี่ปุ่น 14 คน (มอบให้ย้อนหลังการเสียชีวิต 2 คน) ชาวอเมริกัน 2 คน (หนึ่งในนั้นเป็นคนเชื่อสายญี่ปุ่น คือ แดเนียล อิโนอูเอะ วุฒิสมาชิกแห่งสหรัฐอเมริกา)
center|thumb|134x134px|แพรแถบ

 บุคคลของไทยที่ได้พระราชทานเครื่องราชอิสริยาภรณ์ 

 พระเจ้าบรมวงศ์เธอ กรมหลวงนครไชยศรีสุรเดช
 สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
 สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
 จอมพล แปลก พิบูลสงคราม
 พระยาพหลพลพยุหเสนา
 พระเจ้าบรมวงศ์เธอ กรมพระกำแพงเพชรอัครโยธิน
 พระเจ้าบรมวงศ์เธอ กรมหลวงชุมพรเขตอุดมศักดิ์
 จิรายุ อิศรางกูร ณ อยุธยา
# ศึกษานารี
"ศึกษานารี" เป็นซิงเกิลของวงดนตรีลาบานูน กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย เหนือวงศ์ ต่ายประยูร แต่งทำนองโดย เมธี อรุณ และเรียบเรียงโดย ลาบานูน โดยความหมายของเพลงนั้นได้อธิบายถึงเพลง ศึกษานารี ว่า ใจนารี ยากแท้ หยั่งถึง ซึ่งตรงความหมายที่สุดและคงจะตรงกับชีวิตจริงของใครหลายๆคน ว่าการจะเข้าใจผู้หญิงนั้น เป็นเรื่องยากเย็นเหลือเกิน มิวสิกวิดีโอนี้เผยแพร่เมื่อวันที่ 27 ตุลาคม พ.ศ. 2557 โดยมี วิเชียร ฤกษ์ไพศาล ผู้บริหารของค่ายจีนี่เรคคอร์ดส มาร่วมแสดงด้วย

 ผู้มีส่วนร่วมทำเพลง 
ลาบานูน
 เมธี อรุณ – ร้องนำ กีตาร์ และแต่งทำนอง
 อนันต์ สะมัน – เบส
 ณัฐนนท์ ทองอ่อน – กลอง

ผู้มีส่วนร่วมอื่น ๆ
 เหนือวงศ์ ต่ายประยูร – เขียนเนื้อร้อง
 พงศศรัณย์ พุ่มทิพย์ – Produced  
 ขจรเดช พรมรักษา และ Mango Team – Lyrics Directors
 วรวรรธน์ วิวรรธน์วณิชย์, อัครพงศ์ ศรีเกื้อกูล – Sound Engineer 
 เสาวณีย์ ป้อมถาวร, พชร รัตนอรุณ, วสวัตติ์ หาญลำยวง – Assistant Engineer 
 ประมวล ล้อเจริญ – Drum Technician
 พูนศักดิ์ จตุระบุล, ขจรเดช พรมรักษา – Executive Producer

การตอบรับ
ชาร์ต (พ.ศ. 2557)อันดับสูงสุด ไอทูนส์สโตร์ไทยแลนด์ ไดอารี ชาร์ตโฉมหน้าชาร์ต #iTunesDailychart เพลง #ศึกษานารี จาก #Labanoon ยังคงติดอันดับ1 ทั้งชาร์ต ทั้งเสิร์ช ขอแสดงความยินดีกับทุกอันดับเลยจ้าา  1 ซี้ดเอฟเอ็ม ชาร์ตท็อป 2097.5 FM SEED CHART TOP 20 วันที่ 14 ธันวาคม 2557 5 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz TOP 40 ประจำวันอาทิตย์ที่ 12 - 18 มกราคม 2558 15
# ฌอน เมอร์ฟี
ฌอน เมอร์ฟี  เกิดเมื่อวันที่ 10 สิงหาคม ค.ศ. 1982 เป็นนักสนุกเกอร์อาชีพชาวอังกฤษ ผู้ที่ชนะในเวิลด์แชมเปียนชิป 2005 (2005 World Championship) จนได้ฉายา "The Magician" (นักมายากล) เมอร์ฟีเด่นในการออกคิวตรงและลูกไกลที่แม่นยำ

เมอร์ฟีเทิร์นโปรในปี 1998 หลังจากคว้าแชมป์รายการเวิลด์แชมเปียนชิป ก็สร้างความน่าแปลกใจโดยสามารถคว้าแชมป์ได้ รายการเก็บคะแนนอื่นที่เขาคว้าแชมป์ ได้แก่รายการมอลตาคัพ 2007 ยูเคแชมเปียนชิป 2008 เพลเยอร์ทัวร์แชมเปียนชิป 2011 และเวิลด์โอเพน 2014 เขาสามารถเข้าถึงรอบชิงในเวิลด์แชมเปียนชิป 2009 นอกจากนี้เขายังคว้าแชมป์รายการชิงเงินรางวัลครั้งที่ 7 ของเขาคือรายการมาสเตอส์ 2015 ซึ่งได้พิชิตตำแหน่งทริปเปิลคราวน์ในการเล่นอาชีพ

เมอร์ฟี ได้เงินรางวัลมากกว่าสองล้านปอนด์ รวมเซนจูรีเบรกกว่า 300 ครั้งในอาชีพของเขา เขาเคยติดอันดับสูงสุดถึงอันดับสามของโลกถึงสามฤดูกาล
# ริกกี วอลเดน
ริชาร์ด "ริกกี" วอลเดน  เกิดเมื่อวันที่ 11 พฤศจิกายน ค.ศ. 1982 ในเชสเตอร์ เป็นนักสนุกเกอร์อาชีพชาวอังกฤษ

เขาชนะในรายการ เซี่ยงไฮ้มาสเตอร์ 2008 (2008 Shanghai Masters)  และ อู๋ซีคลาสสิก 2012 (2012 Wuxi Classic) เขาใช้เวลากว่าสี่ฤดูกาลในอันดับท็อป 32 และเข้าสู่การถ่ายทอดสดทางโทรทัศน์ในเวิลด์แชมเปียนชิป (World Snooker Championship) ถึงสี่ครั้ง เขาได้แพ้ในรอบแรกในปี 2009 และ 2011 ในเวิลด์สนุกเกอร์แชมเปียนชิป 2013 (2013 World Snooker Championship)  โดยแพ้ ไมเคิล โฮลต์ โรเบิร์ต มิลกินส์ และ ไมเคิล ไวต์ ในรอบรองชนะเลิศแพ้ให้กับ แบร์รี ฮอว์กินส์ ในปี 2014 เขาแพ้อีกครั้งให้กับฮอว์กินส์ในรอบสอง
# พูลทรัพย์ ปิยะอนันต์
นายพูลทรัพย์ ปิยะอนันต์ ผู้ตรวจการแผ่นดินของรัฐสภา และอดีตผู้อำนวยการสำนักงบประมาณ

 ประวัติ 
นายพูลทรัพย์ ปิยะอนันต์ เกิดเมื่อวันที่ 23 กุมภาพันธ์ พ.ศ. 2485บัญชีสารวจเอกสารส่วนบุคคล นายพูลทรัพย์ ปิยะอนันต์  หอจดหมายเหตุและพิพิธภัณฑ์สุขภาพไทย สานักวิจัยสังคมและสุขภาพ กระทรวงสาธารณสุข สำเร็จการศึกษาเศรษฐศาสตรบัณฑิต มหาวิทยาลัยธรรมศาสตร์ และรัฐประศาสนศาสตรมหาบัณฑิต ประเทศสหรัฐอเมริกา ปริญญาบัตรวิทยาลัยป้องกันราชอาณาจักร รุ่นที่ 36

 การทำงาน 
นายพูลทรัพย์ ปิยะอนันต์ เริ่มรับราชการเมื่อ พ.ศ. 2506นายพูลทรัพย์ ปิยะอนันต์ ผู้ตรวจการแผ่นดินของรัฐสภา  สำนักงานผู้ตรวจการแผ่นดิน ดำรงตำแหน่งพนักงานงบประมาณตรี กองจัดวางระบบงาน จากนั้น พ.ศ. 2527 เป็นผู้อานวยการกองงบประมาณฝ่ายสาธารณสุขและสาธารณูปการ ซึ่งทำให้มีส่วนในการผลักดันงบประมาณสนับสนุนด้านสาธารณสุขมูลฐานในชนบททั่วประเทศ พ.ศ. 2532 เป็นผู้อำนวยการกองงบประมาณฝ่ายเศรษฐกิจ 3 พ.ศ. 2535 เป็นผู้ช่วยผู้อำนวยการสำนักงบประมาณ พ.ศ. 2537 เป็นที่ปรึกษาสำนักงบประมาณ พ.ศ. 2541 ดำรงตำแหน่งรองผู้อำนวยการสำนักงบประมาณ พ.ศ. 2542 เป็นผู้อำนวยการสำนักงบประมาณ และตั้งแต่ พ.ศ. 2545 – 2551 เป็นผู้ตรวจการแผ่นดินของรัฐสภา]ประกาศแต่งตั้งผู้ตรวจการแผ่นดินของรัฐสภา ราชกิจจานุเบกษา เล่ม 119 ตอนพิเศษ 63ง วันที่ 10 กรกฎาคม 2545 พ.ศ. 2551 – ปัจจุบัน เป็นที่ปรึกษาด้านนโยบายและแผน โครงการในคณะแพทยศาสตร์ศิริราชพยาบาล มหาวิทยาลัยมหิดล

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๒, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๗, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๕ ตอนที่ ๒๑๖ ง ฉบับพิเศษ หน้า ๒๘๗, ๑๖ ธันวาคม ๒๕๓๑
# คาเรน กรัยวิเชียร
คุณหญิงคาเรน กรัยวิเชียร (สกุลเดิม: แอนเดอร์เซ่น;ชีวิตงามด้วยความดี ศาสตราจารย์ธานินทร์ กรัยวิเชียร. กรุงเทพฯ : ศูนย์ส่งเสริมและพัฒนาพลังแผ่นดินเชิงคุณธรรม, พิมพ์ครั้งที่ 7, 2554, หน้า 60 1 ธันวาคม พ.ศ. 2472 – 3 สิงหาคม พ.ศ. 2538) เป็นสุภาพสตรีชาวเดนมาร์ก เป็นที่รู้จักจากการเป็นภริยาของธานินทร์ กรัยวิเชียร นายกรัฐมนตรีคนที่ 14 ของประเทศไทย

 ประวัติ 
คุณหญิงคาเรนเป็นชาวเดนมาร์ก ครอบครัวนับถือโปรเตสแตนต์อย่างเคร่งครัด เบื้องต้นเธอได้ไปศึกษาวิชาการเรือนและทำงานในลอนดอน สหราชอาณาจักร ซึ่งในระยะเวลานั้นธานินทร์ กรัยวิเชียรกำลังศึกษาวิทยาลัยเศรษฐศาสตร์และรัฐศาสตร์แห่งลอนดอน ทั้งสองจึงพบรักกันด้วยต้องในอัธยาศัยอันดีและมีทัศนคติตรงกันชีวิตงามด้วยความดี ศาสตราจารย์ธานินทร์ กรัยวิเชียร. กรุงเทพฯ : ศูนย์ส่งเสริมและพัฒนาพลังแผ่นดินเชิงคุณธรรม, พิมพ์ครั้งที่ 7, 2554, หน้า 36

หลังสมรสธานินทร์และคาเรนมีบุตรด้วยกัน 5 คน ได้แก่ รูบีนา สุวรรณพงษ์, มหินทร์ กรัยวิเชียร, เขมทัต กรัยวิเชียร, นิติกร กรัยวิเชียร และทันตแพทย์หญิง ดอกเตอร์ รีเบกก้า พิทซ์ ธานินทร์และคาเรนยังนับถือศาสนาเดิมของตนโดยไม่เปลี่ยนศาสนาด้วยให้เกียรติกันและกันชีวิตงามด้วยความดี ศาสตราจารย์ธานินทร์ กรัยวิเชียร. กรุงเทพฯ : ศูนย์ส่งเสริมและพัฒนาพลังแผ่นดินเชิงคุณธรรม, พิมพ์ครั้งที่ 7, 2554, หน้า 41-42 และใช้ภาษาไทยและอังกฤษในการสื่อสารกันครอบครัวชีวิตงามด้วยความดี ศาสตราจารย์ธานินทร์ กรัยวิเชียร. กรุงเทพฯ : ศูนย์ส่งเสริมและพัฒนาพลังแผ่นดินเชิงคุณธรรม, พิมพ์ครั้งที่ 7, 2554, หน้า 30 ทั้งมีการนำจุดเด่นของวัฒนธรรมตะวันตกและตะวันออกมาปรับใช้ในการอบรมบุตรธิดาชีวิตงามด้วยความดี ศาสตราจารย์ธานินทร์ กรัยวิเชียร. กรุงเทพฯ : ศูนย์ส่งเสริมและพัฒนาพลังแผ่นดินเชิงคุณธรรม, พิมพ์ครั้งที่ 7, 2554, หน้า 31 

ธานินทร์เคยกล่าวถึงภริยาผู้ล่วงลับไว้ว่า "ผมโชคดีที่คาเรนอุทิศตนเป็นแม่บ้านเต็มตัว ดูแลผม ลูก ๆ และเรื่องภายในบ้านอย่างดีที่สุด และไม่ขาดตกบกพร่องเลย ผมจึงสามารถทุ่มเททำงานได้อย่างเต็มที่ โดยไม่ต้องห่วงหน้าพะวงหลัง"ชีวิตงามด้วยความดี ศาสตราจารย์ธานินทร์ กรัยวิเชียร. กรุงเทพฯ : ศูนย์ส่งเสริมและพัฒนาพลังแผ่นดินเชิงคุณธรรม, พิมพ์ครั้งที่ 7, 2554, หน้า 37 และกล่าวถึงอีก ความว่ามุทิตาจิต คุรุเมธี 84 ปี ศาสตราจารย์พิเศษธานินทร์ กรัยวิเชียร

"...คาเรนเป็นทั้งภริยา เป็นแม่ของลูก และเป็นเพื่อนคู่คิด ช่วงที่ผมทำงานใหม่ ๆ ฐานะของเราไม่สู้ดีนัก [...] คาเรนจึงช่วยทำขนมขายส่ง ทำให้ผมมีโอกาสทำงานในวิชาชีพที่รักต่อไป เมื่อผมมีปัญหาหรือกังวลใจ คาเรนก็ให้คำปรึกษาและเป็นกำลังใจให้ผมเสมอ โดยไม่เคยก้าวล่วงเข้ามายุ่งเกี่ยวกับงานในหน้าที่ราชการของผมเลย แม้กระทั่งตอนที่ผมเป็นนายกรัฐมนตรี ช่วงนั้นอันตรายมาก เป็นการต่อสู้ทางการเมืองที่ค่อนข้างโดดเดี่ยว แต่คาเรนก็สู้เต็มที่ ยืนหยัดอยู่เคียงข้าง และพร่ำเตือนผมอยู่เสมอให้ทำหน้าที่ให้ดีที่สุด อย่าแสวงหาประโยชน์อันใดเป็นส่วนตัวโดยอาศัยอำนาจในหน้าที่การงาน ขอให้ยึดมั่นในความถูกต้อง ชอบธรรม เป็นอุดมการณ์สูงสุดของชีวิต"

คุณหญิงคาเรน กรัยวิเชียรถึงแก่อนิจกรรมเมื่อวันที่ 3 สิงหาคม พ.ศ. 2538 รวมอายุ 65 ปี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณื , เล่ม ๑๑๑ ตอนที่ ๒๑ ข หน้า ๔, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๑๐, ๔ ธันวาคม ๒๕๓๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๐ ตอนที่ ๘๔ ง ฉบับพิเศษ หน้า ๑๓, ๒๐ พฤษภาคม ๒๕๒๖
# อายาโกะ ซาโนะ
อายาโกะ ซาโนะ (4 กรกฎาคม พ.ศ. 2454 — 3 กันยายน พ.ศ. 2546) หรือพระนามเดิม เจ้าหญิงอายาโกะแห่งทาเกดะ  พระธิดาในเจ้าชายสึเนฮิซะ ทาเกดะโนะมิยะ กับเจ้าหญิงมาซาโกะ พระชายาฯ และเป็นพระราชนัดดาในจักรพรรดิเมจิ มีพระเชษฐาคือเจ้าชายสึนาโยชิ ทาเกดะโนะมิยะ天皇家の饗宴 - p152  秋山徳蔵 - 1978 "一方、十入の皇女のうち成人なさったのは第六皇女の常宮昌子内親王、第七皇女周宮一: 16 子内親王、第八皇女富美宮允子内親王、第九皇女泰宮聰子内親王の四人で、昌子内親王は竹田宮恆久王と、房子内親王は北白川宮成久王と、そして允子内親王は ...

เจ้าหญิงอายาโกะลาออกจากฐานันดรศักดิ์เพื่อเสกสมรสกับเคานต์สึเนมิตสึ ซาโนะ ทั้งสองมีพระบุตรด้วยกันสี่คน

อายาโกะสิ้นพระชนม์เมื่อวันที่ 3 กันยายน พ.ศ. 2546 สิริพระชันษา 92 ปี พระศพถูกฝังที่ป่าช้าอาโอยามะ และแท่นเหนือหลุมฝังพระศพมีการสลักพระนามทางคริสต์ศาสนาว่า "มาเรีย"
# การก่อการกำเริบในบูร์กินาฟาโซ พ.ศ. 2557
การก่อการกำเริบในบูร์กินาฟาโซเป็นชุดการเดินขบวนและการจลาจลในประเทศบูร์กินาฟาโซในเดือนตุลาคม พ.ศ. 2557 ที่กระจายไปหลายนครอย่างรวดเร็ว การก่อการกำเริบเริ่มขึ้นเป็นการสนองต่อความพยายามเปลี่ยนรัฐธรรมนูญเพื่อให้ประธานาธิบดีแบลซ กงปาออเร (Blaise Compaoré) ลงสมัครรับเลือกตั้งอีกและขยายวาระ 27 ปีของเขา หลังวันที่ 30 ตุลาคมซึ่งมีกูอาเม ลูเก (Kouamé Lougué) อดีตรัฐมนตรีกลาโหม เกี่ยวข้อง และการเผารัฐสภาและอาคารรัฐบาลอื่น ตลอดจนสำนักงานใหญ่ของพรรครัฐบาล คือ สมัชชาเพื่อประชาธิปไตยและความก้าวหน้า กงปาออเรยุบรัฐบาลและประกาศสถานการณ์ฉุกเฉินก่อนหนีไปประเทศโกตดิวัวร์ด้วยการสนับสนุนของประธานาธิบดีอาลาซาน วาตารา (Alassane Ouattara) ในที่สุด

พลเอก ออนอเร ทราออเร (Honoré Traoré) ประกาศว่า รัฐบาลชั่วคราวจะบริหารประเทศจนมีการเลือกตั้งใน 12 เดือน หลังการประท้วงขนานใหญ่และปฏิเสธลาออกในทีแรก และความกดดันในประเทศที่เพิ่มขึ้น กงปาออเรลาออกจากการปกครอง 27 ปีเมื่อวันที่ 31 ตุลาคม และทราออเรยึดอำนาจเป็นประมุขแห่งรัฐชั่วคราว แนวร่วมพรรคฝ่ายค้านไม่ออกชื่อปฏิเสธการยึดอำนาจของทหาร มีการเรียกประท้วงเพิ่มในเช้าวันที่ 2 พฤศจิกายน แต่เป็นการชุมนุมขนาดเล็ก วันต่อมา สหภาพแอฟริกาให้เวลาบูร์กินาฟาโซยุติการปกครองด้วยทหารภายใน 2 สัปดาห์ และจัดให้มีการเลือกตั้ง
# ชาตอุดม ติตถะสิริ
พลเอก ชาตอุดม ติตถะสิริ สมาชิกวุฒิสภาไทย ชุดที่ 12 ราชองครักษ์พิเศษประกาศแต่งตั้งราชองครักษ์พิเศษอดีตตุลาการศาลทหารสูงสุดประกาศแต่งตั้งตุลาการศาลทหารสูงสุด  อดีตรองปลัดกระทรวงกลาโหม อดีตผู้อำนวยการสำนักงบประมาณกลาโหม, อดีตสมาชิกสภานิติบัญญัติแห่งชาติพลโท ชาตอุดม  ติตถะสิริ ข้อมูลประวัติของสมาชิกสภานิติบัญญัติแห่งชาติ และรองเลขาธิการคณะรักษาความสงบแห่งชาติ ตามประกาศคณะรักษาความสงบแห่งชาติ ฉบับที่ 22/2557ประกาศคณะรักษาความสงบแห่งชาติ ฉบับที่ 22/2557 กรรมการศูนย์อำนวยการต่อต้านการทุจริตแห่งชาติ อดีตรองเสนาธิการทหารบก, อดีตกรรมการผู้อำนวยการใหญ่สถานีวิทยุโทรทัศน์กองทัพบกช่อง 5,ร่วมแสดงความยินดีกับ พล.ท.ชาตอุดม ติตถะสิริ กรรมการผู้อำนวยการใหญ่สถานีวิทยุโทรทัศน์กองทัพบกช่อง 5 อดีตปลัดบัญชีทหารบก
อดีตประธานกรรมการคณะกรรมการติดตามและตรวจสอบการใช้จ่ายงบประมาณภาครัฐ

 ประวัติ 
พลเอกชาตอุดม ติตถะสิริ มีชื่อเล่นว่า ตั๋น เกิดเมื่อวันที่ 31 ตุลาคม พ.ศ. 2499 พลเอก ศิริชัย ดิษฐกุล ข้อมูลประวัติของสมาชิกสภานิติบัญญัติแห่งชาติเป็นบุตรคนที่ 2 ของพลโท อุดม กับ พญ.นันทา ติตถะศิริ มีพี่น้อง 2 คน สมรสกับผศ.ดร.วรรณวิภา ติตถะสิริผู้ช่วยศาสตราจารย์ประจำสาขาวิชาวิทยาการคอมพิวเตอร์ มหาวิทยาลัยรังสิต

 การศึกษา 
พลเอกชาตอุดมจบการศึกษาจากโรงเรียนนายร้อยพระจุลจอมเกล้า รุ่น 26 (จปร.26)ทำเนียบสมาชิก จปร.26 รุ่นเดียวกับ พลเอก ปรีชา จันทร์โอชาเป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ

 การทำงาน 
พลเอกชาตอุดม ติตถะสิริ เคยดำรงตำแหน่งปลัดบัญชีกองทัพบก, รองเสนาธิการทหารบก, กรรมการผู้อำนวยการใหญ่สถานีวิทยุโทรทัศน์กองทัพบกช่อง 5,ได้รับการแต่งตั้งให้เป็นสมาชิกสภานิติบัญญัติแห่งชาติเมื่อวันที่ 31 กรกฎาคม พ.ศ. 2557 นอกจากนี้ยังเป็นรองเลขาธิการคณะรักษาความสงบแห่งชาติ 

เมื่อวันที่ 1 ตุลาคม พ.ศ. 2558 ได้รับพระราชทานยศทางทหารเป็นพลเอก และได้รับแต่งตั้งเป็นราชองครักษ์พิเศษ เมื่อวันที่ 29 ธันวาคม พ.ศ. 2558ได้รับพระราชทานยศทางทหารเป็นพลเอก และได้รับแต่งตั้งเป็นราชองครักษ์พิเศษ เป็นกรรมการการบินไทย การไฟฟ้าส่วนภูมิภาค และเป็นผู้อำนวยการสำนักงานงบประมาณกลาโหม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๒, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๙, ๓ ธันวาคม ๒๕๕๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๑ ตอนที่ ๑๒๖ ง ฉบับพิเศษ หน้า ๑๖๔, ๑๙ กันยายน ๒๕๒๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๕ ตอนที่ ๑๑๔ ง ฉบับพิเศษ หน้า ๔๕, ๒๐ กรกฎาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๗ ตอนที่ ๘๘ ง ฉบับพิเศษ หน้า ๑๔, ๒๘ พฤษภาคม ๒๕๓๓
# สริตา วอลช
ลิตา หรือชื่อจริง สริตา วอลช เป็นนักร้อง และนางแบบชาวไทย โดยมีผลงานที่เป็นที่รูจักคือการเป็นศิลปินเดี่ยว ภายใต้สังกัดจีเอ็มเอ็ม แกรมมี่ เจ้าของเพลง "รักฉันหรือรักตัวเอง"
 ประวัติ 
สริตา วอลช (ชื่อเล่น: ลิตา) เกิดเมื่อวันที่ 29 กรกฎาคม พ.ศ. 2528 เป็นนักร้องและนักแสดงชาวไทย เริ่มมีผลงานตั้งแต่อายุ 15 ปี จากการถ่ายโฆษณา ถ่ายนิตยสาร และแสดงมิวสิควีดีโอเพลง "เสียงเล็กเล็ก" ของ พลอย-ณัฐชา สวัสดิ์รักเกียรติ

ลิตาเริ่มมีชื่อเสียงจากการเป็นนักร้องภายใต้สังกัด จีเอ็มเอ็ม แกรมมี่ ออกอัลบั้มโดยใช้ชื่อว่า "Rita Lively (ลิตา ไลฟ์ลี่)" ในปี 2547 โดยมีเพลงฮิตที่ชื่อว่าเพลง "รักฉันหรือรักตัวเอง" และเพลง "ชีวิตชีวา" กับแนวเพลงป๊อปร็อกที่มีกลิ่นอายความเป็นอินเดียผสมอยู่ ทั้งเสียงร้องเอื้อนแบบแขกและเครื่องดนตรี ถือเป็นการผสมผสานวัฒนธรรมทางดนตรีได้อย่างลงตัว นอกจากนี้ยังมีการออกแบบเสียงดนตรีแปลก ๆ ใหม่ ๆ ใส่เข้าไปในแต่ละเพลงได้อย่างหลากหลาย ที่สำคัญเครื่องดนตรีทุกชิ้นอัดสดทั้งหมด จึงทำให้งานเพลงในอัลบั้มชุดนี้เหมือนมีชีวิตชีวาขึ้นมาจริง ๆ

 ผลงาน 
 ด้านงานเพลง 
 รายละเอียดอัลบั้ม รายชื่อเพลง อัลบั้ม
 ชื่ออัลบั้ม : Rita Lively (ลิตา ไลฟ์ลี่)
 วางจำหน่าย : 20 กรกฎาคม พ.ศ. 2547
 สังกัด : GMM Grammy Interlude
 ชีวิตชีวา
 รักฉันหรือรักตัวเอง
 เมื่อไหร่นะ จะใช่เขา
 ให้ฟ้ากำหนด
 คนในภาพ
 เซ
 ขอพูดก่อน
 วันไหน...
 ทรายในกำมือ
 โลกมันเอียง

 โฆษณา 
 โฆษณา แป้งเด็ก
 โฆษณา น้ำอัดลมแฟนต้า
 โฆษณา Heartbeat ภาพนิ่งโทรศัพท์มือถือ (ในประเทศอินเดีย)
 โฆษณา รถยนต์
 โฆษณา เครื่องดื่มโค้ก

 มิวสิควีดีโอ 
 เพลง "เสียงเล็กเล็ก" ของ พลอย-ณัฐชา สวัสดิ์รักเกียรติ

 การถ่ายแบบ 
 ถ่ายแบบนิตยสาร อิมเมจ (ปี 2544)
 ถ่ายแบบนิตยสาร DNA (ปี 2545)
# วัดเขาโบสถ์ (จังหวัดประจวบคีรีขันธ์)
วัดเขาโบสถ์ พระอารามหลวง ตั้งอยู่เลขที่ 274 หมู่ที่ 1 ตำบลกำเนิดนพคุณ อำเภอบางสะพาน จังหวัดประจวบคีรีขันธ์  เป็นวัดพระอารามหลวงชั้นตรี ชนิดสามัญ สังกัดคณะสงฆ์มหานิกาย ที่ดินตั้งวัดทั้งหมดมีเนื้อที่ 28 ไร่ สค.1เลขที่ 131 มีที่ธรณีสงฆ์ จำนวน 2แห่ง เนื้อที่ 27 ไร่ โฉนดที่ดินเลขที่ 305 และ 154019
 อาณาเขต 
 ทิศเหนือ          ติดกับที่ว่าการอำเภอบางสะพาน
 ทิศใต้            ติดกับธนาคารไทยพาณิชย์และที่ดินเอกชน
 ทิศตะวันออก      ติดกับคลองบางกระจอง
 ทิศตะวันตก        ติดกับตลาดบางสะพาน
 ประวัติ 
วัดเขาโบสถ์ พระอารามหลวง ตั้งเมื่อ พ.ศ. 2440 เป็นวัดเก่าแก่ตั้งอยู่ในเมืองไม่ปรากฏหลักฐานผู้สร้าง มีพระครูอินทร์หรือหลวงปู่อินทร์เป็นเจ้าอาวาสรูปแรก และมรณภาพเมื่อ พ.ศ. 2450 ต่อมาปี พ.ศ. 2455 ชาวบ้านบางสะพานได้นิมนต์พระท้วม ธมฺมสโร จากวัดทุ่งมะพร้าว อำเภอบางสะพานมาเป็นเจ้าอาวาส ท่านได้ก่อสร้างอุโบสถและศาสการเปรียญ ตลอดจนเสนาสนะต่าง ๆ มากมาย จนเป็นหลักฐานมั่นคง ต่อมาได้รับสมณศักดิ์เป็นพระครูสัญญาบัตรชั้นเอกที่ พระครูศิลวิมลและดำรงตำแหน่งเจ้าคณะอำเภอบางสะพาน ได้มรณภาพลงเมื่อ พ.ศ. 2527 ต่อมาราษฎรบ้านบางสะพานได้นิมนต์พระมหาบุญเตือน สิริฌธมฺโม วัดคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ มาปกครองวัดสืบต่อมา เมื่อปี พ.ศ. 2527ท่านได้รับพระราชทานสมณศักดิ์เป็น พระครูสัญญาบัตรชั้นเอกที่พระครูศรีวรคุณารักษ์ และดำรงตำแหน่งเจ้าคณะอำเภอบางสะพาน ท่านได้ก่อสร้างเสนาสนะถาวรวัตถุเพิ่มเติมสร้างวิหารประดิษฐานรอยพระพุทธบาทจำลอง อาคารเรียนพระปริบยัติธรรมแผนกบาลี วิหารศีลวิมลอนุสรณ์ หอระหัง และได้พัฒนาวัดให้เป็นระเบียบเรียบร้อย สร้างอาคารปฏิบัติธรรมสำหรับนักเรียน ข้าราชการและประชาชน ได้มาปฏิบัติธรรมในวัดธรรมสวนะ และวันสำคัญทางพระพุทธศาสนา จนได้รับคัดลือกเป็นวัดพัฒนาตัวอย่างในปี พ.ศ. 2530 ได้สร้างถนนภายในวันเพื่อความสะดวกแก่พุทธศาสนิกชน ได้จัดสร้างศาลาอเนกประสงบค์จนได้รับัดเลือกจากรมการศาสนาให้เป็นวัดพัฒนาตัวอย่างดีเด่น ในปี พ.ศ. 2533 และได้รับพระราชทานโปรดเกล้าฯให้เป็นวัดพระอารามหลวงในปี พ.ศ. 2537 ได้จัดให้มีการศึกษาพระพุทธศาสนในวันอาทิตย์ ทางด้านสาธารณูปการ ได้สมทบทุนร่วมสร้างศาลา สาาธรณประโยชน์ของบ้าน หมู่ 6 ตำบลแม่รำพึง ให้ทุนจัดตั้งห้องสมุดโรงเรียนท่าข้าม จัดหาโต๊ะหมู่บูชาให้กับสำนักงานศึกษาธิการอำเภอบางสะพาน จัดซื้อเครื่องฉายสไลด์ให้โรงเรียนวัดเขาโบสถ์ จัดหาเครื่องดนตรีและเครื่องกีฬาให้กับโรงเรียนบางสะพานวิทยา จัดหาทุนการศึกษาให้นักเรียนระดับประถมและมัธยมศึกษา ปีละ 10 ทุน ช่วยเหลือสาธารณสงเคราะห์ที่ประสบภัยธรรมชาติ พระสิทธิญาณมุนี เป็นพระนักพัฒนาตัวอย่างทั้งทางโลกและทางธรรม จนได้รับความยกย่องจากพุทธศาสนิกชนโดยทั่วไป วัดเขาโบสถ์ ได้รับพระราชทานวิสุงคามสีมาเมื่อวันที่ 12 มกราคม พ.ศ. 2521 เขตวิสุงคามสีมา กว้าง 40 เมตร ยาว 80 เมตร

 ลำดับเจ้าอาวาส 
 <center>ลำดับเจ้าอาวาส</center> ลำดับที่ รายนาม/สมณศักดิ์  เริ่มวาระ สิ้นสุดวาระ  หมายเหตุ1พระครูอินทร์ พ.ศ. 2440  พ.ศ. 2451  2พระครูศีลวิมลพ.ศ. 2455  พ.ศ. 2527  3พระราชสิทธิญาณพ.ศ. 2527  - ปัจจุบัน
# ฮัมมิงเบิร์ดฮาร์ตบีต
"ฮัมมิงเบิร์ดฮาร์ตบีต"  เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สาม ทีนเอจดรีม (ค.ศ. 2010) เพลงเขียนโดยเพร์รี, คริสโตเฟอร์ "ทริกกี" สตูอาร์ต, สเตซี บาร์ธ, และมอนเท นิวเบิล สตูอาร์ตจัดการเรื่องการผลิตเพลง ขณะที่คัก ฮาร์เรลล์โปรดิวซ์เสียงร้องของเพร์รี "ฮัมมิงเบิร์ดฮาร์ตบีต" มีแรงบันดาลใจจากคนรักหนุ่มของเพร์รีในขณะนั้นคือ รัสเซลล์ แบรนด์ ในด้านดนตรี เพลงมีส่วนผสมของอิเล็กทรอนิกา แกลมเมทัล และร็อก ในด้านเนื้อร้อง เพลงเปรียบเทียบความรู้สึกมีความรัก กับความเร็วของจังหวะหัวใจของนกฮัมมิงเบิร์ด

"ฮัมมิงเบิร์ดฮาร์ตบีต" ออกอากาศทางวิทยุที่ประเทศออสเตรเลียเป็นซิงเกิลจากอัลบั้มทีนเอจดรีม ในสัปดาห์วันที่ 17 กันยายน ค.ศ. 2012 เพลงได้รับคำชมจากนักวิจารณ์เพลง โดยส่วนใหญ่จัดว่าเพลงที่สามารถเลือกเป็นซิงเกิลได้ หลังจากจำหน่ายอัลบั้มทีนเอจดรีม เพลง "ฮัมมิงเบิร์ดฮาร์ตบีต" ติดชาร์ตกาออนมิวสิกในเกาหลีใต้ สูงสุดที่อันดับ 124
# คำสันธาน
ในไวยากรณ์ คำสันธาน คือชนิดของคำที่เชื่อมคำ ประโยค วลี หรือประโยคย่อยเข้าด้วยกัน คำสันธานที่เชื่อมประโยคเข้าด้วยกันเรียกว่า คำเชื่อมสัมพันธสาร (discourse connective) บทนิยามนี้อาจทับซ้อนกับชนิดของคำชนิดอื่น ดังนั้น สิ่งที่ประกอบเป็น "คำสันธาน" จะต้องถูกนิยามขึ้นสำหรับแต่ละภาษา โดยทั่วไป คำสันธานเป็นคำอนุภาคที่ไม่ผันรูป และมันอาจจะวางอยู่ระหว่างประโยคสองประโยคที่เชื่อมกันหรือไม่ก็ได้

บทนิยามของคำสันธานอาจขยายรวมไปถึงวลีสำนวนที่มีลักษณะเป็นหน่วยหนึ่งหน่วยซึ่งทำหน้าที่เดียวกัน เช่น "as well as" (เช่นเดียวกับ), "provided that" (ในเงื่อนไขที่ว่า, ต่อเมื่อ)